CELEX: 62011CN0230
Language: et
Date: 2011-05-16 00:00:00
Title: Kohtuasi C-230/11: Eelotsusetaotlus, mille on esitanud Arbeitsgericht Passau (Saksamaa) 16. mail 2011 — Konstantin Toltschin versus Kaiser GmbH

10.9.2011   
            
            
               ET
            
            
               Euroopa Liidu Teataja
            
            
               C 269/21
            
         Eelotsusetaotlus, mille on esitanud Arbeitsgericht Passau (Saksamaa) 16. mail 2011 — Konstantin Toltschin versus Kaiser GmbH
   (Kohtuasi C-230/11)
   2011/C 269/39
   Kohtumenetluse keel: saksa
   
      Eelotsusetaotluse esitanud kohus
   
   Arbeitsgericht Passau
   
      Põhikohtuasja pooled
   
   
      Hageja: Konstantin Toltschin
   
      Kostja: Kaiser Gmb
   
      Eelotsuse küsimused
   
   
               1.
            
            
               Kas 12. detsembri 2007. aasta Euroopa Liidu põhiõiguste harta artikli 31 lõiget 2 või Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta (1) artikli 7 lõiget 1 tuleb tõlgendada nii, et nendega on vastuolus siseriiklikud õigusnormid või tavad, mis näevad ette, et juhul kui õiguspäraselt rakendatud osalise tööaja tõttu väheneb nädalas töötatud tööpäevade arv, kohandatakse osalise tööajaga töötaja tasulise põhipuhkuse kestust pro rata temporis vastavalt osalise tööajaga töötamise perioodil töötatud nädala tööpäevade arvu ja täistööajaga töötaja nädala tööpäevade arvu suhtele ning osalise tööajaga töötaja saab seega osalise tööajaga töötamise perioodi eest vastavalt lühemat puhkust?
            
         
               2.
            
            
               Kui vastus esimesele eelotsuse küsimusele on jaatav:
               Kas 12. detsembri 2007. aasta Euroopa Liidu põhiõiguste harta artikli 31 lõiget 2 või Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 1 tuleb tõlgendada nii, et nendega on vastuolus siseriiklikud õigusnormid või tavad, mis näevad ette, et juhul kui 100 % lühendatud tööaja õiguspärase rakendamise tõttu on nädalas töötatud tööpäevade arv null, viiakse osalise tööajaga töötaja tasulise põhipuhkuse kestus pro rata temporis sellega vastavalt nulli ning osalise tööajaga töötajal ei ole seega õigust saada puhkust perioodi eest, mil ta töötas 100 % lühendatud tööajaga?
            
         
      (1)  ELT L 299, lk 9.